


Program for pedagogisk basiskompetanse
Innledning 
Med virkning fra 1.1.2008 vedtok universitetsstyret å innføre pedagogiske mapper som grunnlag for godkjenning av pedagogiske kvalifikasjoner (pedagogisk basiskompetanse) ved tilsettinger i undervisnings- og forskerstillinger. Ved tilsetting på kvalifiseringsvilkår stilles det krav om å utvikle en pedagogisk mappe i løpet av kvalifiseringsperioden. Det er utarbeidet kriterier for godkjenning av pedagogisk basiskompetanse og veiledende rutine for oppfølging av tilsatte på kvalifiseringsvilkår.
Gjennom kurs, seminar og veiledning arrangert av Ressurssenter for undervisning, læring og teknologi (Result), skal den enkelte ansatte gis faglig støtte og bistand i arbeidet med å utvikle en pedagogisk mappe. Result administrerer godkjenning av pedagogisk basiskompetanse for høyere utdanning ved UiT.
Programmet 2016
[bookmark: _GoBack]Søknadsfristen er 15. oktober 2015 med oppstart januar 2016. Kursdatoene er allerede fastsatt for opptak (se neste side). De siste årene har det vært betydelige flere søkere enn programmet har plass til. 25 deltakere tilbys plass, etter følgende prioritering:
· Professor, førsteamanuensis og universitetslektor i kvalifiseringsstilling
· Professor/dosent, førsteamanuensis/førstelektor og universitetslektor i faste stillinger
· Midlertidig ansatte i tilsvarende stillinger
· Høgskolelærer i kvalifiseringsstilling må ta mastereksamen først.
Innlevering av pedagogisk mappe er 15. desember. Deltakerne leverer sin pedagogiske mappe i digital form. Det vil si at mappen skal foreligge tilgjengelig på nett med muligheter for ulik grad av åpenhet. Obligatoriske kurs og fordypningsdel inngår i programmet og utgjør grunnlaget for utvikling av en helthetlig pedagogisk mappe.
For mer informasjon se følgende linker:
Retningslinjer for godkjenning av pedagogisk basiskompetanse for høyere utdanning ved UiT:
http://result.uit.no/wp-content/uploads/2014/05/Retningslinjer-for-godkjenning-av-pedagogisk-basiskompetanse-ved-UiT.pdf
Pedagogiske mapper (Marit Allern, 2009:)
http://www.uvett.uit.no/result/pm/index.html
Kriterier for godkjenning av pedagogisk basiskompetanse og hva mappene bør inneholde: 
http://uit.no/ansatte/organisasjon/artikkel?p_document_id=200695&p_dimension_id=88147&p_menu=42374

Programmet 2016
Obligatoriske kurs er: 
· 7., 14. og 15. januar: Å undervise i høyere utdanning del I og II (inkluderer kollegaveiledning del I)
· 3., 4. februar og 30. mars: Ulike perspektiver på læring del I og II 
· 11. februar: Seminar om fordypningsprosjekt (½-dag)
· 28. april eller 29. august. Seminar om etablering og utvikling av digital pedagogisk mappe, ½-dags seminar. 
· 27. mai eller 22. september. Kollegaveiledning del II, ½-dag etter gjennomført gjensidig kollegaveiledning

Fordypningsdel:
Du kan velge mellom et fordypningsprosjekt eller ett fordypningskurs. Omfanget av fordypningsdelen skal være tilsvarende 15 – 20 timer.
Alternativ 1: Fordypningsprosjekt
Et fordypningsprosjekt innebærer å gjennomføre et utviklingsprosjekt i tilknytning til egen undervisning. Prosjektet skal ha en problemstilling, en plan for gjennomføring med datoer samt en plan for evaluering av prosjektet. 
Alternativ 2: Ulike kurs
Mer informasjon kommer ved oppstart i januar. 
Ved påmelding, send over kopi av arbeidskontrakt eller annen dokumentasjon på din ansettelse ved UiT. Om du er ansatt på kvalifiseringsvilkår, må det framkomme av dokumentasjonen. Send til: kari.riddervold@uit.no

